Blizzard udgiver vild trailer for Diablo IV

Blizzard har langt om længe bekræftet, at Diablo IV er på vej. Det skete på spilfirmeats årlige BlizzCon-konference efter måneders spekulationer. Og selskabet lover, at den kommende inkarnation af Diablo vil blive et gensyn med seriens ”mørke, gotiske, middelalderlige version af Helvede”.

Ovenfor kan en nærmest biografagtig og ni minutter lang (!) grafisk trailer for Diablo IV beses og længere nede i teksten kan selve gameplayet tjekkes i den officielle gameplay-trailer.

Blizzard fortæller, at spillet vil understøtte både solospil og co-op multiplayespil, med mulighed for at møde andre spillere de kan bekæmpes i PVP-kampe. De lover også, at ”Sanctuary vil være en sammenhængende, sømløs landmasse”, der for første gang forbinder fem regioner.

Tre klasser er annonceret, nemlig Barbarian, Sorceress og Druid. Karakterne kan udviklesvia udstyr, talenttræ, evner, runer og mounts. Selve historien foregår ”mange år” efter Diablo III. Der er endnu ikke nogen udgivelsesdato, men spillet kommer til både pc, Xbox One og PS4 loves det.

Blizzard udgiver vild trailer for Diablo IV